burgasdotpro/wikipedia huggingface dataset:
Vrtné jadro

Vrtné jadro je teleso valcovitého tvaru, tvorené vzorkou horniny, získané z geologického vrtu. Získava sa vŕtaním "„na jadro“" sústavou vrtných tyčí s karbidovou alebo častejšie diamantovou korunkou do rôznych hĺbok zemskej kôry. Priemer jadra sa zmenšuje s narastajúcou hĺbkou vrtu (napr. 0,0 m hĺbka: 117,0 - 95,5 - 76,0 - 58,0 mm: 850,0 m hĺbka). V súčasnosti je preferovaný systém vŕtania "„Wire-line“", pri ktorom k získaniu jadra nie je potrebné celú sústavu oceľových tyčí vyťahovať, vytiahne sa len jadrovnica s jadrom. Geologické vrtné jadro by pre dostatočnú interpretáciu malo byť celistvé, neporušené, uložené do drevených alebo plastových debničiek s pozdĺžnymi priečinkami o celkovej dĺžke 3 m.
Baby Boy

„Baby Boy“ je skladba americkej R&amp;B speváčky Beyoncé, na ktorej spolupracovala s jamajským dancehallovým spevákom Seanom Paulom. Skladbu produkoval Scott Storch pre debutový album "Dangerously in Love". Skladba bola fyzicky vydaná dňa 7. októbra 2003 ako druhý singel z albumu cez Columbia Records.
Ostanec

Ostanec je názov vulkanického masívu, nachádzajúceho sa v južnej časti polostrova Kamčatka. Masív tvoria tri štítové vulkány, dva staršie, pleistocénne ("Savan" a "Igoľki") a mladší štítový vulkán "Ostanec", ktorý sa nachádza južne od Savana. Ostanec je obklopený väčšou skupinou holocénnych troskových kužeľov, približne rovnaký vek má aj druhá skupina, nachádzajca sa severne a východne od sopky Igoľki. Vek poslednej erupcie nie je známy.
The Beyoncé Experience Live!

The Beyoncé Experience Live! je názov albumu americkej speváčky Beyoncé Knowlesovej vydaný v roku 2007. DVD obsahuje vystúpenie v Staples Center v Los Angeles v Kalifornii. Špeciálnym hosťom na koncerte Beyoncé bol americký raper Jay-Z a speváčky zo skupiny Destiny’s Child, Michelle Williamsová a Kelly Rowlandová.
Zoznam skladieb.
Audio verzia.
Audio verzia DVD nahrávky je dostupná len na internetových stránkach, ako napr. iTunes.
Bonusový disk: Irreemplazable.
V niektorých krajinách bolo Bonusové DVD Irremplazable súčasťou singlu "Irreemplazable".
Get Me Bodied

Get Me Bodied je singel americkej R&amp;B speváčky Beyoncé.
Stein

Stein môže byť:
Otdeľnyj

Otdeľnyj je názov vulkanického komplexu, nachádzajúci sa v južnej časti polostrova Kamčatka, východne od rieky Savan, ktorej je zdrojnicou.
Komplex pozostáva z niekoľkých menších štítových sopiek a troskových kužeľov bazaltového zloženia a holocénneho veku, ktorý leží na staršom, pleistocénnom štítovom vulkáne "Savan". Dominantnými centrami komplexu sú sopky "Otdeľnyj" a "Tundrovij", nachádzajúce sa na jeho západnom okraji. Vek poslednej erupcie komplexu Otdeľnyj nie je známy, no odhaduje sa na koniec pleistocénu až holocén.
Golaja sopka

Golaja sopka je menší, v súčasnosti neaktívny stratovulkán, nachádzajúci sa v južnej časti Kamčatky, asi 10 km južne od komplexu Asača. Masív sopky je tvorený prevažne bazaltami a v jeho širšom okolí sa nachádza viacero menších troskových kužeľov a štítových sopiek. Vek poslednej erupcie nie je známy, no odhaduje sa na koniec pleistocénu až začiatok holocénu.
Weiss (priezvisko)

Weiss je nemecké priezvisko s významom "biely". Na Slovensku je najrozšírenejšie v Kremnici a obci Horná Štubňa (okres Turčianske Teplice).
Známi nositelia.
Pozri v článku Weiss.
Európska cesta 30

Európska cesta 30 ("E30") je európska cesta, ktorá vedie cez Európu v smere zo západu na východ. Jej výhodná časť je dôležitou spojnicou medzi Ruskom a západnou Európou.
Priebeh.
E30 začína v írskom Corku, odtiaľ pokračuje cez Wexford do Spojeného kráľovstva do mesta Fishguard vo Walese, cez Londýn do mesta Felixstowe. E30 pokračuje ďalej po prieplave do Holandska a cez mestá Haag, Utrecht, Hengelo a Nordhorn do Nemecka. Tu pokračuje cez Osnabrück, Hannover a Berlín, pokračuje do Poľska cez mestá Poznaň a Varšava, v Bielorusku cez Minsk do ruskej Moskvy a odtiaľ ďalej po M5 cez mestá Samara a Ufa do Omsku.
Na E30 sa ďalej napájajú M51, M55, Amur a M60, čím sa vytvára cestné spojenie z Corku do Vladivostoku s dĺžkou viac ako 12 000 km.
Zoznam značiek piva

V tomto článku sú značky piva podľa jednotlivých krajín.
Stolovanie

Stolovanie je súhrn pravidiel, ktoré sa týkajú hygieny, prestierania stola, správneho správania sa pri jedle a obsluhy. Stolovanie označuje aj prípravu a úpravu stolu napríklad na slávnostnú príležitosť.
Zoznam pivovarov v Česku

Zoznam pivovarov v Česku
Nikolaj Konstantinovič Rerich

Nikolaj Konstantinovič Rerich (, v anglosaskom svete známy ako Nicholas Roerich; * 9. október 1874, Petrohrad – † 13. december, 1947, Paňdžáb) bol ruský umelec, publicista, archeológ, cestovateľ, kolektívny činiteľ, impresionista. Spolu namaľoval viac než 7 000 obrazov spojených do tematických okruhov a sérii.
Životopis.
Narodil sa v rodine advokáta. V roku 1909 ukončil štúdium na akadémii umenia v Petrohrade. V roku 1920 prišiel do New Yorku spolu s manželkou Helenou Roerichovou, kde spolu založili Agni Yoga spoločnosť. V roku 1929 bol Nicholas Roerich nominovaný na Nobelovu cenu mieru parížskou univerzitou, druhú nomináciu dostal v 1935. Zomrel 13. decembra 1947 v Indii.
Tvorba.
Jeho smelé, svetlé, intenzívne obrazy, ktorý zahrňujú historické situácie, náboženské tematiky, Himalájske krajiny, všetko to odráža umelcovu túžbu spojiť ľudstvo cez spoločný jazyk krásy a vedomosti. Maľby z roku 1900 sú jedinečné historické rekonštrukcie starých miest a spôsobu života pohanského a prvotného kresťanského Ruska.
Rudolf Piskáček

Rudolf Piskáček (* 15. marec 1884, Praha, Česko – † 24. december 1940, Praha, Česko) bol český hudobný skladateľ známy najmä svojimi operetami.
Život.
Vyštudoval gymnázium a hudobné konzervatórium, odbor organ a kompozícia. Už počas gymnaziálneho štúdia vzbudil pozornosť ako skladateľ hudby k veselohrám. Bol jedným zo žiakov Antonína Dvořáka. Jeho absolventskou prácou bola symfonická báseň "Sardanapal" a "Sonáta pro housle a-moll", ktorá získala cenu Českej akadémie vied a umenia.
Bol kapelníkom Pištěkovho divadla a v rokoch 19091918 pôsobil v Divadle na Vinohradoch ako korepetitor, zbormajster a neskôr aj kapelník. Po prevrate bol krátko kapelníkom 2. pešieho pluku, aby sa vrátil na Vinohrady a riadil Vinohradskú spevohru. V roku 1924 podnikol úspešné turné po Spojených štátoch.
Pokúsil sa o samostatné divadlo v Českých Budějoviciach, ale bez úspechu. Divadlo čoskoro narazilo na finančné ťažkosti a skrachovalo. Krátko pôsobil v žižkovskej Akropole, ale s rastúcim diváckym úspechom svojich operiet sa ďalej venoval iba skladaniu. Všetky premiéry jeho diel boli uvádzané vo Vinohradskej spevohre.
Dielo.
Populárna hudba.
Počas života zložil viac ako 40 hudobno-divadelných diel, väčšinou operiet, frašiek a hier so spevom.
Medzi najúspešnejšie patria:
Klasická hudba.
Komponoval však aj vážnu hudbu inšpirovanú predovšetkým ľudovými melódiami:
B’Day Anthology Video Album

B'Day Anthology Video Album je názov albumu americkej speváčky Beyoncé Knowlesovej vydaný v roku 2007.
Live at Wembley

Live at Wembley je názov albumu americkej speváčky Beyoncé Knowlesovej vydaný v roku 2004. DVD obsahuje vystúpenie vo Wembley Aréne v Londýne. Je to záznam koncertu z turné "Dangerously in Love World Tour".
Speak My Mind

Speak My Mind je kompilácia skladieb od Beyoncé Knowlesovej.
Irreemplazable

Irreemplazable je EP americkej speváčky Beyoncé, ktoré vyšlo 28. augusta 2007.
Asača (sopka)

Asača je názov vulkanického komplexu, nachádzajúceho sa v južnej časti polostrova Kamčatka, asi 100 km juhozápadne od hlavného mesta Kamčatského kraja Petropavlovsk-Kamčatskij. Komplex je tvorený starším štítovým vulkánom "Asača", stratovulkánmi "Želtij" a "Asača" a lávového dómu "Tumanov". Vek celého komplexu sa odhaduje na koniec pleistocénu, no niektoré z desiatky menších lávových dómov, ktoré sa nachádzajú na svahoch komplexu sú mladšie, holocénne. Do raného holocénu sa zaraďujú aj bazaltové lávové prúdy a troskové kužele na západnom a južnom svahu.
Asača

Asača môže byť:
Beyoncé Karaoke Hits Vol. I

Beyoncé Karaoke Hits Vol. I je karaoke album americkej speváčky Beyoncé, ktorý vyšiel 11. marca 2008, prostredníctvom Columbia Records.
Vysokij (1 234 m)

Vysokij je v súčasnosti neaktívny stratovulkán, nachádzajúci sa v južnej časti polostrova Kamčatka, medzi sopkami Asača a Mutnovskij. V stavbe masívu prevládajú bazalty. Vek poslednej erupcie vulkánu Vysokij nie je známy, no odhaduje sa na holocén.
B’Day

B'Day je druhý štúdiový album americkej R&amp;B speváčky Beyoncé Knowlesovej, ktorý bol vydaný dňa 4. septembra 2006 cez Columbia Records.
Links 2-3-4

„Links 2-3-4“ je pieseň nemeckej industrial metalovej skupiny Rammstein. Vyšla v roku 2001 na ich treťom štúdiovom albume "Mutter". Text piesne mal byť odpoveďou na obvinenia z fašizmu/nacizmu smerované na skupinu. Spievajú "moje srdce bije doľava", čím chceli vyjadriť svoju politickú orientáciu. Opakované zvolania "links (vľavo)" pripomínajú piesne Nemeckej komunistickej strany z 30tych rokov.
Je použitá alternatívna výslovnosť číslice dva - "zwo", namiesto klasického "zwei". Táto možnosť bola zvolená, aby sa predišlo zámene medzi "zwei (dva)" a "drei (tri)", ktoré sa rýmujú. Z toho istého dôvodu sa "zwo" často používa aj v nemeckej armáde. 
Videoklip je počítačom vytvorená animácia, v ktorej kolónia mravcov bojuje proti útočiacim chrobákom. Kapelu je vidieť iba na filmovom plátne v kine.
Na nosiči sa nachádza aj skladba „Hallelujah“, ktorá je o pedofilnom kňazovi. Táto pieseň nevyšla so žiadnym albumom.
Adaptívna optika

Adaptívna optika je prídavný optický systém väčšinou veľkých teleskopov, ktorý odstraňuje zhoršenie kvality obrazu spôsobené prechodom svetla zemskou atmosférou. Značne tým zvyšuje rozlišovaciu schopnosť ďalekohľadov. Výsledná kvalita obrazu závisí od všetkých troch zložiek: kvality optiky ďalekohľadu, kvality adaptívnej optiky/systému a aktuálneho stavu zemskej atmosféry. Adaptívna optika sa používa výlučne pri zrkadlových ďalekohľadoch - reflektoroch.
Pod zrkadlom ďalekohľadu s adaptívnou optikou je systém elektrických opôr, ktoré v reálnom čase kompenzujú deformáciu vlnoplochy pri prechode svetla atmosférou. Tvar zrkadla sa mení až niekoľko stokrát za sekundu. Deformácia vlnoplochy sa zníži z hodnoty niekoľkých mikrónov asi na 0,02 mikrometra.
&lt;br&gt;Systém tvorí malé adaptívne zrkadlo za ohniskom ďalekohľadu, senzory na detekciu deformácie vlnoplochy a kontrolný počítačový systém. Počítačový systém na základe údajov zo senzorov riadi nastavenie adaptívneho zrkadla. Na snímač už dopadá príslušne korigovaná vlnoplocha.
Jesenákov palác

Jesenákov palác môže byť:
Second Coming (album)

Second Coming je druhý štúdiový album britskej rockovej skupiny The Stone Roses vydaný 5. decembra 1994 vo Veľkej Británii a začiatkom roka 1995 v USA pod značkou Geffen Records. Jeho predajnosť vo svete presiahla 1 milión kópií. Album bol venovaný Philipovi Hallovi, publicistovi The Stone Roses, ktorý umrel v roku 1993 na rakovinu. 
Prijatie.
"Second Coming", vydaný po viac ako piatich rokoch od debutu "The Stone Roses" a štyri roky od posledného živého vystúpenia skupiny, sa stretol so zmiešaným prijatím ako u fanúšikov tak u kritiky. The Stone Roses vstúpili po dlhej dobe do zmenenej atmosféry - Oasis a Blur práve začali vo Veľkej Británii novú britpop éru.
Napriek tomu sa prvý vydaný singel "Love Spreads" vyšplhal až na 2. miesto rebríčka (pre očakávané 1. miesto však išlo o sklamanie) a samotný album na 4. miesto (v Top 10 sa mu podarilo udržať len pár týždňov). Následné podporné turné naplánované na začiatok roka 1995 bolo zrušené po tom, čo Reni The Stone Roses opustil a skupina tak zostala bez bubeníka. 
O albume.
Cez všetky negatíva je "Second Coming" považaný za jeden z lepších v britskej rockovej histórii. Skladbami sa nesie "hypnotická rocková skúsenosť". Je plný tradičných rytmov. Funky rock, blues či džez spojené s gitarou Johna Squireho, ktorá silno pripomína 70-te roky, vytvárajú dohromady jedinečný zvuk. V skladbách „Your Star Will Shine“ a „Tightrope“ cítiť vidiecky až country štýl (skupina sa na nahrávanie "Second Coming" presunula z Manchesteru do Walesu, čo do značnej miery ovplyvnilo ich hudobný štýl).
Zoznam skladieb.
Všetky skladby napísal John Squire.
Jesenákov palác (Michalská)

Jesenákov palác (alebo " Jeszenákov palác") je barokový palác v Bratislave na Michalskej ulici č. 3 v historickom jadre mesta.
Postavený bol v roku 1730 a stojí na základoch, ktoré pochádzajú z 15. storočia. V klenbe dvora, ktorý je zrekonštruovaný, je možné vidieť zarytú guľu, ktorá pochádza z tureckého obliehania mesta. 
Dnes v budove sídli "Galéria Michalský dvor", ktorá vznikla 8. decembra 1995 a prvý slovenský hackerspace Progressbar, ktorý vznikol v roku 2010.
Pepsi Music 2004

Pepsi Music 2004 je EP Beyoncé Knowlesovej, P!nk, Britney Spears vydané v roku 2004.
Luxor

Luxor alebo Al-Uksur môže byť:
Luxor môže byť aj:
Schön

Schön môže byť:
Exclusive Bonus CD Sampler

Exclusive Bonus CD Sampler je EP Beyoncé Knowlesovej, Destiny’s Child, Trina, &amp; Lil'J Xavier vydané v roku 2006.
Nemecký drôtosrstý stavač

Nemecký drôtosrstý stavač je plemeno psa uznané v FCI v skupine 7 pod číslom 98. Je to všestranný, rýchly a vytrvalý stavač s vynikajúcim nosom.
Vzhľad.
Nemecký drôtosrstý stavač je ušľachtilý, harmonický pes so stavbou tela zodpovedajúcou požadovanému výkonu. 
Temperament.
Nemecký drôtosrstý stavač je typický pracovný pes s vynikajúcimi loveckými vlohami a ochotou pracovať. Je to vyrovnané plemeno, dobre ovládateľné a cvičiteľné. Je to dôstojný a inteligentný pes. Keďže je to výlučne pracovné plemeno, nehodí sa na chov výlučne ako rodinný pes.
Pôvod.
Nemecký drôtosrstý stavač bol vyšľachtený v Nemecku v 19. storočí z nemeckého ostrosrstého stavača, pudelpoitra a francúzskeho drsnosrstého stavača.
Déjà vu (skladba)

Déjà vu je pieseň, ktorú naspievala speváčka Beyoncé Knowlesová a Jay-Z.
Mutnovskaja sopka

Mutnovskaja sopka alebo Mutnovskij je názov vulkanického komplexu, nachádzajúceho sa v južnej časti Kamčatky. Je to jedna z najaktívnejších sopiek tejto oblasti, len v 20. storočí bolo zaznamenaných približne 15 erupcií. Väčšina erupcií mala explozívny charakter, intenzita erupcií bola stredne silná. Komplex pozostáva zo štyroch čiastočne sa prekrývajúcich stratovulkánov prevažne bazaltového zloženia a jeho vrchol tvorí sústava kráterov.
What’s It Gonna Be

What's It Gonna Be je pieseň, ktorú naspievala speváčka Beyoncé.
Side A:
Side B:
Kvalifikácia na Majstrovstvá sveta vo futbale 2010 – Európa – Skupina 2

V 3. kvalifikačnej skupine o postup na Majstrovstvá sveta vo futbale 2010 hrali proti sebe , , , , a . Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stala reprezentácia Švajčiarska. Druhé miesto obsadilo Grécko a posunulo sa do baráže o majstrovstvá sveta.
Zápasy.
9. kolo.
----
Summertime

Summertime je pieseň, ktorú naspievala speváčka Beyoncé a Sean Combs.
The Star Spangled Banner – Super Bowl XXXVIII Performance

The Star Spangled Banner - Super Bowl XXXVIII Performance je pieseň, ktorú naspievala speváčka Beyoncé a Sean Combs.
Dangerously in Love 2

„Dangerously in Love 2“ je skladba, ktorú napísala a produkovala americká R&amp;B speváčka Beyoncé Knowlesová a Errol McCalla, Jr pre debutový album Beyoncé, "Dangerously in Love". Táto balada bola pôvodne nahraná skupinou Destiny’s Child pre jej tretí štúdiový album "Survivor" pod názvom „Dangerously in Love“, a je jednou z mála piesní, v ktorých Beyoncé spievala takmer celé sólo.
Jacqueline Kennedyová-Onassisová

Jacqueline „Jackie“ Lee Onassisová (neprechýlene Jacqueline Lee Onassis; * 28. júl 1929, Southampton, New York, USA – † 19. máj 1994, New York) bola v rokoch 1961 až 1963 prvá dáma Spojených štátov.
Biografia.
Od 12. septembra 1953 do 22. novembra 1963 bola manželkou Johna Fitzgeralda Kennedyho, na ktorého bol spáchaný atentát. Mali spolu štyri deti. O takmer päť rokov neskôr, 22. októbra 1968 sa Jackie vydala za gréckeho multimilionára Aristotelisa Onasisa. Preferovala francúzsku výslovnosť mena (). V médiach sa jej meno skracovalo na Jackie K. alebo Jackie O.
V januári 1994 jej lekári diagnostikovali rakovinu, na ktorú vo svojom apartmáne v ten istý rok 19. mája o 22:15 hod. miestneho času na Piatej Avenue v Manhattane zomrela. Mala súkromný pohreb, ale i napriek tomu sa vysielal do celého sveta. Je pochovaná vedľa svojho prvého manžela na Arlingtonskom národnom cintoríne.
Jacqueline Kennedyová vo filme.
Udalosti v období od atentátu na jej manžela dňa 22. novembra 1963 v Dallase až do jeho pohrebu vo Washingtone sú námetom filmu "Jackie" režiséra Pabla Larraína, natočeného v roku 2016. Predstaviteľka Jacqueline Kennedyovej herečka Natalie Portman bola nominovaná na cenu Oscar v kategórii najlepšia herečka v hlavnej úlohe.
Green Light

Green Light je pieseň, ktorú naspievala speváčka Beyoncé.
Freakum Dress

Freakum Dress je pieseň, ktorú naspievala speváčka Beyoncé.
Ignác Kolisch

Barón Ignác von Kolisch, (* 6. apríl 1837, Bratislava, Slovensko - † 30. apríl 1889, Viedeň, Rakúsko) bol bratislavský rodák židovského pôvodu, rakúsko-uhorský bankár a jeden z najvýznamnejších šachistov 19. storočia. 
Životopis.
Predtým ako Kolisch získal majetok na burze a povýšili ho do šľachtického stavu bol profesionálny šachista a novinár. Pochádzal zo skromných pomerov. Už ako 17-ročný hral úspešne vo viedenskej kaviarni "Strieborná kaviareň" zápas s Ernestom Falkbeerom. V rovnakom čase písal pod pseudonymom "Ideka" šachovú rubriku pre viaceré viedenské noviny.
V Paríži v roku 1867 vyhral jeden z najsilnejších turnajov 19. storočia. Po tomto turnaji nehral viac súťažne šach, bol však známy ako šachový mecén. Cez kráľovskú hru spoznal právnika Julesa Grévyho, neskoršieho prezidenta Francúzska a multimilionára Alberta Rothschilda.
Špekuláciami na burze zbohatol a dostal od saského kráľa Juraja II. titul baróna, presťahoval sa do Viedne, kde vydával noviny "Wiener Allgemeine Zeitung". Zomrel v roku 1889 na zlyhanie obličiek.
Citát.
Dr. Árpád Vajda v Magyar Sakkélet, č. 10, rok 1954: výrok veľmajstra Isidora Gunsberga:
maďarsky: "Hatvan év alatt csak egy sakkozót láttam, aki a sakkból pénzt tudott kihozni, és azt meg is tartotta. Ez Kolisch volt."
"Za šesťdesiať rokov som videl iba jedného šachistu, kto šachmi získal peniaze a zostali mu. Bol to Kolisch."
Jozef Branecký (spisovateľ)

Jozef Branecký (* 31. marec 1882, Skalica – † 14. november 1962, Pezinok) bol slovenský spisovateľ, rímskokatolícky kňaz a učiteľ.
Rodina.
Jeho otcom bol František Branecký, kováč, a matkou Mária rod. Tomečeková. Mal štyroch mladších súrodencov: Annu (* 1885 – † 1887), Jána (* 1887 – † 1888), Annu (* 1889 – † 1890) a Jána (* 1891).
Život.
Od roku 1895 študoval na gymnáziu v Skalici, v Levoči, vo Vacove a v Kecskeméte, kde v roku 1903 zmaturoval. V roku 1900 vstúpil do piaristickej rehole a v roku 1905 zložil večné sľuby. V rokoch 19031907 študoval teológiu a filozofiu v Budapešti a 27. júna 1907 bol vysvätený za kňaza.
Po vysviacke pôsobil ako učiteľ hudby a spevu v Carei (), od roku 1917 učil na gymnáziu a neskôr na obchodnej akadémii v Trenčíne. V rokoch 19341947 bol provinciálom piaristov na Slovensku.
Dielo.
Jozef Branecký je autorom niekoľkých historických románov a povestí. Zaslúžil sa o popularizáciu trenčianskych dejín, pričom námety čerpal aj z historických záznamov. Vo svojom diele sa sústredil na mládež a popularizáciu dejín spájal s pedagogickými zámermi.
Braneckého najvýznamnejšie diela sú nasledovné:
Európska cesta 31

Európska cesta 31 ("E31") je európska cesta, ktorá vedie z holandského Rotterdamu do Hockenheimu v Nemecku.
Priebeh.
V Holandsku vedie najprv E31 po A15, potom po A50 do mesta Ewijk, odtiaľ po A73 do Rijkevoortu a pokračuje smerom do Nemecka po A77.
Od hraníc vedie E31 po A57, do Kolína, kde sa napája na A1. Neskôr sa napája na A61.
Klinec (rozlišovacia stránka)

Klinec môže byť:
Judit Polgárová

Judit Polgárová (; * 23. júl 1976, Budapešť, Maďarsko) je maďarská šachová veľmajsterka, s veľkým odstupom najlepšia hráčka šachu v jeho celej histórii. 
V roku 1991, mala 15 rokov a 4 mesiace, sa stala veľmajstrom – teda získala titul veľmajstra myslený len pre mužov, prekonala 33 rokov starý rekord Roberta Fischera. Jej FIDE Elo z júla 2008 je 2711, to znamená 22. miesto v absolútnom/mužskom rebríčku a je jedinou ženou v TOP 100, jej najlepšie umiestnenie bolo ôsme miesto. Vďaka tréningu a hlavne starostlivosti jej otca Lászlóa Polgára mala vynikajúce výsledky od malička, najmladšia Judit je lepšia ako jej dve sestry najstaršia Zsuzsa Polgárová a Zsófia Polgárová. 
Anglický hráč svetovej špičky Nigel Short, ktorý viackrát s ňou prehral, povedal o Polgárovej: „Ona je zabijak a vycíti mat 20 ťahov dopredu“.
Partia.
V turnaji v roku 2006 zvíťazila nad Ivanom Sokolovom. Ku konci patrie je biely strelec na e4 dvakrát napadnutý, ale ani jedna čierna veža ho nemôže brať. Čierny však má ešte dámu.
Judit odovzdala kvalitu, ale kráľ je bezbranný. Sokolov má beznádejnú pozíciu.
Sokolov sa snaží získať čas.
Po Se4 je matová sieť hotová.
Sokolov partiu vzdal.
Literatúra.
Anglicky
Česky
Česká kuchyňa

Česká kuchyňa je spriaznená s nemeckou (najmä s bavorskou) a rakúskou kuchyňou. Oproti talianskej kuchyni nie je natoľko zdravá a na trávenie dosť ťažká. Česká kuchyňa je veľmi výrazne ovplyvnená polohou Česka. Česko má bohatú ponuku poľných plodín, ovocia, zeleniny, bobulí, rýb aj zveriny. Podľa toho je tiež pestrý český jedálny lístok.
Polievky.
Dôležitou súčasťou českej kuchyne a stravovania je polievka. Najčastejšie sú to vývary s rôznymi vložkami alebo závarkami a s pridaním rastlinnej zeleniny a rastlinného korenia. Často sú pripravované polievky zahustené strukovinami s podielom mäsa, údenín alebo vnútorností, ktoré sú podávané aj ako samostatné jedlo s pečivom. Tradičné polievky: zemiaková, cesnačka, gulášová, držková, fazuľová, kapustová s klobásou, hovädzia s pečeňovými knedličkami a rezancami, kulajda.
Hlavné jedlá.
Medzi hlavnými jedlami dominujú jedlá z mäsa, hlavne bravčové, hovädzie a hydina. Obľúbené sú i pokrmy z mletého mäsa, sladkovodné ryby, králik a zverina.
Tradičné pokrmy: bravčový rezeň, pečené bravčové mäso, rôzne guláše, smažený kapor, pečená sekaná.
Nezastupiteľnú úlohu v českej gastronómii hrajú omáčky, často veľmi hutné a výživné s použitím smotany. Ako základ sa používa bešamel, niekedy je miesto nej na zahustenie použitá zápražka.
Tradičné omáčky: kôprová, hubová, paradajková, smotanová, sviečková s paprikou.
Ako príloha k mäsu sa v českej kuchyni používa rôzne tepelne upravená kapusta a špenát, ďalej všetky bežné prílohy (cestoviny, zemiaky, ryža) a českou špecialitou sú knedle , ktoré sa pripravujú najčastejšie z obilnej múky s pridaním krájaného pečiva (houskové knedle), alebo (zemiakové knedle) z uvarených zemiakov, múky a krupice.
V reštauráciách je najobľúbenejším jedlom „smažák“ (smažený syr), ďalej potom utopenci a nakladaný hermelín.
Podľa sezónnej dostupnosti sú v českej kuchyni pripravované aj jedlá zeleninové (smažený karfiol, lečo s vajcami), veľkú tradíciu majú pokrmy z lesných aj pestovaných húb a tiež sladké jedlá s ovocím a múčnikmi.
Z ovocia sa okrem bežných druhov pestujú tiež marhule a broskyne. V českej kuchyni sa tiež používa mak a lekvár.
Český kapor, chovaný prevažne v južných Čechách, je slávny a exportuje sa aj do zahraničia.
Na Vianoce sa je kapor (v niektorých rodinách rezeň) a zemiakový šalát, pečú sa vianočné zákusky.
Nápoje.
České pivo má lahodnú chuť a skvele sa hodí k českej kuchyni. České pivo je svetoznáme a má dlhú tradíciu. Najznámejší je Plzenský Prazdroj (Pilsner Urquell). Pred rokom 1990 bolo v Česku veľmi veľa pivovarov, ich počet sa do dnešnej doby drasticky znížil. Dnes už existuje len niekoľko veľkých pivovarov. Česi sú na prvom mieste na svete v spotrebe piva na osobu. 
Pestuje sa tu aj hrozno a to najmä na Morave.
Utopenec

Utopenec (v Česku sa v množnom čísle vyskytuje životná podoba utopenci častejšie než neživotná utopence, v jednotnom zásadne životná: „měl jsem jednoho utopence“) je obľúbený český pokrm studenej kuchyne, často podávaný v krčmách k pivu: špekáčky s cibuľou v sladkokyslom náleve.
Špekáčky sú olúpané a rozkrojené na menšie časti, cibuľa nakrájaná na plátky. Nálev sa varí z vody, octu, soli, cukru a korenia (čierneho, nového korenia). Po vychladnutí sa ním zalejú špekáčky s cibuľou, napchaté najčastejšie do päťlitrového zaváracieho pohára, a nechajú sa stáť minimálne týždeň, lepšie dva, v chlade. Podávajú sa s chlebom.
Základný recept má niekoľko variácií: V niektorých verziách sa dáva aj iná zelenina (pálivá paprika, uhorky, kapusta), ďalšie dochucovadlá do nálevu (horčica, kečup, worcesterová alebo sójová omáčka), existujú aj „rýchli utopenci“ so skráteným časom naloženia.
V čase vstupu Česka do EÚ sa v médiách objavovali správy, že jej hygienické predpisy určujúce rýchlosť spotreby pripravených jedál v hostincoch znemožnia okrem iného aj predaj utopencov, z oficiálnych miest ich však popreli.
Tunel Ledenik

Tunel Ledenik "(v preklade Ľadovec)" je jeden z mnohých tunelov na diaľnici A1 v Chorvátsku. Ľavý (západný) tubus je dlhý 752,41 m a pravý (východný) 768,00 m. 
Tunel sa nachádza na úseku diaľnice A1 Sveti Rok - Maslenica. Ledenik má vybudované oba tubusy, každý z nich má dva jazdné pruhy. Severný portál tunela sa nachádza v nadmorskej výške 445,11 m n. m. a južný 433,94 m n. m. V tuneli je maximálna povolená rýchlosť obmedzená na 80 km/h.
V dňoch 22. až 27. decembra 2003 fúkal v celej oblasti južného úpätia pohoria Velebit extrémne silný vietor v jadranskej oblasti nazývaný bóra. Na meteorologickej stanici pri jednom z portálov tunela bol nameraný najsilnejší náraz vetra s rýchlosťou 304 kilometrov za hodinu.
Nehody.
Najtragickejšia nehoda v tomto tuneli sa stala 28. júla 2006 okolo 13. hodiny. Pri nehode zahynuli štyri osoby, ďalších sedem bolo zranených. Nehoda bola až do 9. septembra 2008, keď pri Gospići havaroval slovenský autobus, vôbec najtragickejšou na chorvátskej diaľnici A1.
Ďalšia nehoda sa stala v auguste 2009, keď pred tunelom vodič autobusu prekonal srdcovú príhodu a zomrel. Cestujúcim sa autobus podarilo zastaviť, pričom došlo len ku menším škodám na karosérii autobusu a zvodidlách.
Čákiho-Dezőfiho palác

Čákiho-Dezőfiho palác (staršie "Csáky(ho)-Dezőfiho palác" alebo "Csáky(ho)-Dessewfyho palác") je budova v Košiciach stojaca na rohu Hlavnej a Poštovej ulice. 
Dejiny.
Palác bol postavený v roku 1807 v klasicistickom štýle. Postaviť si ho dal gróf Anton Čáki (1747 - 1806) a na tympanóne je umiestnený jeho reliéfny erb spolu s erbom jeho manželky Jozefy Szunyoghy (1759 – 1816). Zvykne sa uvádzať, že erb na pravej strane patrí neskorším majiteľom, teda Dezőfiovcom (Dessewffyovcom), je to však rodový erb Szunyoghyovcov. 
V 40. rokoch 19. storočia ho obýval hlavný župan Abovskej župy. Potom ho prevzali Dezőfiovci a držali až do 20. rokov 20. storočia.
Ako jeden z najvýznamnejších palácov mesta Košice slúžil ako dočasný príbytok pre významných hostí. V roku 1821 tu napríklad prenocoval cár Alexander I. V čase maďarskej revolúcie (jún – august 1849) sa v paláci zdržalo ruské veľkoknieža Konštantín. V rokoch 1965 až 1966 bola budova upravená pre potreby Východoslovenskej galérie, ktorá tu sídlila až do roku 1992. Vtedy sa sem nasťahoval Ústavný súd Slovenskej republiky, ktorý tu sídlil do roku 2007. Budova následne prešla rekonštrukciou a po nej sa do paláca nasťahovala predajňa kníh.
V roku 1982 bola budova vyhlásená za kultúrnu pamiatku a neskôr bola preklasifikovaná na národnú kultúrnu pamiatku.
Lenka Wienerová

Lenka Wienerová (* 23. apríl 1988, Košice) je slovenská profesionálna tenistka.
Vyhrala 7 turnajov ITF kategórie v dvojhre a 2 turnaje vo štvorhre. Bola vyhlásená za najlepšiu hráčku okruhu ITF za august 2008.
V súčasnosti hráva klubový futbal a futsal vo svojom rodnom meste, Košiciach. Je kapitánkou ženského oddielu futbalového klubu FC Košice. Pravidelne nastupuje aj za ženskú futsalovú reprezentáciu a ako kapitánka družstva si zahrala aj na Majstrovstvách Európy.
Rebríček WTA.
Jej najvyššie hodnotenie vo WTA-rebríčku bolo 129. miesto, ktoré dosiahla 20. júla 2009.
Kitty Kat

Kitty Kat je pieseň, ktorú naspievala speváčka Beyoncé.
Upgrade U

Upgrade U je pieseň, ktorú naspievala speváčka Beyoncé a Jay-Z.
Ring the Alarm

Ring the Alarm je pieseň, ktorú naspievala speváčka Beyoncé.
Mylonit

Mylonit (gr.) je metamorfovaná hornina, ktorá vznikla dynamometamorfózu za vyšších tlakov a teplôt z pôvodných hornín (predovšetkým magmatických a metamorfovaných) pozdĺž tektonických zón a následným spevnením.
Mylonit možno charakterizovať ako súdržnú horninu s rozoznateľnou foliáciou, možným výskytom porfyroklastov alebo litických úlomkov, ktorá je charakteristická intenzívnou syntektonickou redukciou zŕn pôvodnej horniny a súčasným procesom rekryštalizácie, ktorá veľkostne neprekračuje pôvodnú zrnitosť horniny.
Termín mylonit zaviedol v roku 1886 Charles Lapworth ako mikrobrekcia s prúdovitou štruktúrou, ktorej základná hmota je len čiastočne rekryštalizovaná.
Vznik.
Mylonity patria k premeneným horninám, niekedy tiež označovaným ako metamorfné tektonity, ktoré vznikli pri deformačnej metamorfóze. Na rozdiel od kataklazitov vznikajú pri plastickej deformácii pri teplotách od 300 do 900 °C a nižších deformačných rýchlostiach od 10-14 po 10-12 sekundy. Takýto typ metamorfózy je súčasťou mechanizmu plastického toku. Pri tomto procese nedochádza k úplnej strate súdržnosti horniny, ani k úplnej rekryštalizácii. Mylonity a kataklazity sú však v prírode bežne zastupujúce sa horniny, a to nielen pozdĺž zlomov a strižných zón. K vzniku mylonitov môže dochádzať napr. i vo vysoko deformovaných ramenách vrás.
Rozdelenie.
Mylonitické horniny sa neklasifikujú podľa minerálneho zloženia, ale iba na základe textúrnych vlastností. Hornina má v dôsledku rozdrvenia minerálnych zŕn jemnozrnnú štruktúru, niekedy vzniká aj foliácia a čiastočná rekryštalizácia.
Ak už nie sú pozorovateľné znaky pôvodnej horniny, hovoríme o "ultramylonite". "Fylonit" je mylonit bridličnatého vzhľadu (vplyvom rekryštalizácie alebo rastom nových minerálov). Ak nastala po skončení mylonitizácie rekryštalizácia mylonitu, hovoríme o "blastomylonite". Existujú aj ďalšie, menej bežné typy mylonitov: hyalomylonit, vrstevnatý mylonit, protomylonit...
Výskyt.
Mylonity bežne sprevádzajú duktilné strižné zóny. V Západných Karpatoch sú známe napr. z oblasti hrádockej línie v Považskom Inovci, alebo z Tatier.
Využitie.
Mylonit prakticky nemá hospodárske využitie, kvôli svojej nesúdržnosti (až ílovitosti, plasticite) je nevhodný, niekedy až nebezpečný pri ťažbe hospodársky využívaných nerastov (rúd, stavebného a dekoračného kameňa...).
Gorelyj

Gorelyj () je názov vulkanického komplexu, pozostávajúceho z 9 ×  širokej kaldery a piatich prekrývajúcich sa stratovulkánov, nachádzajúceho sa v južnej časti polostrova Kamčatka, asi severozápadne od komplexu Mutnovskaja. Komplex križujú tri riftové zóny a celkový počet kráterov presahuje 40. Viaceré krátery sú zaliate vodou so zvýšeným pH.
Kaldera vznikla približne pred 38 až 40 000 rokmi počas mohutnej erupcie, pri ktorej sa uvoľnilo asi tefry. Neskoršie erupcie komplexu by sa dali charakterizovať ako stredne silné freatické erupcie. Posledná sa začala v lete roku 1984 a skončila začiatkom jesene 1986.
Lunar Orbiter 5

Lunar Orbiter 5 bola umelá družica Mesiaca, vyslaná agentúrou NASA v roku 1967. V katalógu COSPAR dostala označenie 1967-075A. Družica mala za úlohu uskutočniť podrobnú fotodokumentáciu povrchu Mesiaca a pokračovať v práci začatej predchádzajúcimi misiami Lunar Orbiter 1 až 4.
Základné údaje.
Označenie Lunar Orbiter mala kvôli zvolenej orbite okolo Mesiaca. Jej váha bola . Okrem iného bola vybavená brzdiacim motorom a fotografickým systémom. Dva objektívy umožňovali snímať detaily s veľkosťou 1 metra z výšky . Na film sa zmestilo 200 dvojexpozícií, ktoré boli rádiovou cestou odosielané na Zem.
Priebeh misie.
Sonda odštartovala 1. augusta 1967 pomocou nosnej rakety Atlas s urýchľovacím stupňom Agena D. Z parkovacej dráhy pri Zemi bola navedená na obežnú dráhu okolo Mesiaca. Prvá korekcia dráhy sa uskutočnila 3. augusta, tretia o dva dni neskôr. Dostala sa tak na dráhu vo výške 96 – s dobou obehu 191 minút a z nej začala s vyhotovovaním série 424 ks snímok. Množstvo z nich patrilo plochám určeným pre pripravované pristátie kozmonautov v rámci programu Apollo, ďalšie si vyžiadali selenológovia – boli tak vyhotovené detailné zábery kráterov Kopernik, Alphonsus a Aristarchos.
Po vyčerpaní pohonných látok potrebných pre zmeny polohy sondy bol zapálený brzdiaci motor a sonda skončila voľným pádom 31. januára 1968 rozbitá na povrchu Mesiaca.
Touto misiou bol dvojročný program Lunar Orbiter úspešne ukončený. Bolo zmapováných 99 % privrátenej a 95 % odvrátenej strany Mesiaca.
Župný dom (Košice)

Župný dom (aj "Stoličný dom", v období rokov 1945-1990 "Dom Košického vládneho programu") v Košiciach je budova na Hlavnej ulici.
História.
Na parcele, kde dnes stojí Župný dom, kedysi stávali dva honosnejšie meštianske domy. Súčasnú budovu naprojektoval architekt cisárskej komory vo Viedni Ján Langer v barokovo-klasicistickom štýle. Výstavba prebiehala v roku 1779. Do súčasnej podoby bol palác upravený až v rokoch 1887 až 1889 inžinierom Gustávom Markóom podľa projektu architekta Vojtecha Gerstera. Upravený bol predný i zadný trakt budovy a boli vystavané drobné bočné krídla. V rokoch 1960 a 1961 prešiel Župný dom čiastočnou úpravou a v rokoch 1971 až 1975 bola vykonaná generálna oprava a prestavba na múzeum. Ďalšia rekonštrukcia, tentokrát fasády, potom nasledovala v roku 2005.
Majitelia a užívatelia budovy.
Palác ako župný dom bol súčasťou majetku Abovsko-turnianskej župy. Ako župný dom slúžila budova do roku 1928, keď sa v Česko-Slovensku prešlo na krajinský systém územnosprávneho členenia republiky. V roku 1945 ho niekoľko týždňov užívala vláda Česko-Slovenskej republiky, dočasne sídliaca v Košiciach. V jeho reprezentačnej zasadacej sieni vyhlásili 5. apríla 1945 Košický vládny program. Budova bola neskoršie vyhlásená za národnú kultúrnu pamiatku a za socializmu v nej bolo zriadené múzeum a palác bol premenovaný na Dom Košického vládneho programu. Dnes v budove sídli Galéria Júliusa Jakobyho.
Župný dom

Župný dom môže byť:
Ustersbach

Ustersbach je obec v krajinskom okrese Augsburg v spolkovej krajine Bavorsko v Nemecku. Obec má 1 177 obyvateľov a rozlohu .
Geografia a poloha.
Obec Ustersbach leží asi 25 kilometrov od mesta Augsburg.
Cassovar

Cassovar môže byť:
Olomoucké syrečky

Olomoucké syrčeky alebo Olomoucké tvarôžky (, mor. Olomoucké tvarůžky, ) sú druhom mäkkého zrejúceho syra.
Vyrábajú sa v Lošticiach v Olomouckom kraji a vyznačujú sa silnou vôňou až zápachom a žltou farbou. Syrčeky sú jediným českým syrom s výraznou, prenikavou chuťou, ktorá je závislá od stupňa prezretia a môže sa pohybovať v rozmedzí od jemnej až po zreteľne výraznú, a tvoria neodmysliteľnú súčasť českej kuchyne.
Syrčeky sa vyrábajú z nesyreného, kyslého tvarohu a okrem soli sa nepoužívajú žiadne konzervačné látky.
Olomoucké syrčeky sú vďaka veľmi nízkemu obsahu tuku (okolo 1%) vhodné pre dietetickú stravu.
História.
Najstaršie overené zmienky o výrobe tvarôžkov pochádzajú z 16. storočia, pričom už vtedy pravdepodobne predstavovali vtedajšie bežné jedlo. V priebehu storočí si zachovali pevné miesto na jedálničku (nechýbali ani na stole Rudolfa II.). Pôvodne boli vyrábané podomácky v obciach pri Olomouci, až do 19. storočia sa nazývali "selské" syrčeky. Olomoucké sa im začalo hovoriť, pretože sa predávali na olomouckých trhoch. Potom sa hlavná časť výroby presunula do Loštíc. Tunajšia produkcia je spojená s Josefom Wesselsom a ešte viac s jeho synom Aloisom, ktorý po roku 1892 prevzal manufaktúru a premenil ju na továreň. Rodina Wesselovcov sa časom stala najväčším výrobcom syrčekov a časom vytlačila miestnu konkurenciu a stala sa najväčším producentom v Česku. Alois Wessel dal ako veno svojím dcéram továrne. Každá mala svoju. Jedna mala iniciály A.W a druhá J.D. po zaťovi Jaroslavovi Dubskom. Neskôr si vzájomne konkurovali.
Súčasnosť.
Pravé olomoucké syrčeky vyrába firma A.W. v Lošticiach pri Mohelnici v Olomouckom kraji už od roku 1876. Súčasťou podniku je aj od roku 1994 Muzeum Olomouckých tvarůžků.
Opala

Opala je názov vulkanického komplexu nachádzajúceho sa v južnej časti Kamčatky, východne od masívu Boľšaja Ipeľka, najväčšej vulkanickej štruktúry v tejto oblasti. Komplex pozostáva z masívnej, 12 × 14 km širokej kaldery a stratovulkánu, nachádzajúceho sa na severnom okraji kaldery. Kaldera má vek 40 000 rokov, vek stratovulkánu sa odhaduje na pleistocén. Vrchol stratovulkánu je ukončený 2,5 km širokým kráterom v ktorom sa nachádza lávový dóm. Posledná väčšia erupcia sa odohrala pred 1 500 rokmi, keď došlo k vyvrhnutiu asi 10 km³ ryolitovej tefry.
Zoznam pamiatkových rezervácií na Slovensku

Toto je zoznam pamiatkových rezervácií na Slovensku.
Pongrácovsko-forgáčovský palác

Pongrácovsko-forgáčovský palác je empírická budova v Košiciach na Hlavnej ulici. 
História.
Šľachtický palác vystavaný v empírovom slohu pochádza zo začiatku 19. storočia. V tympanóne je združený erb rodov Pongrácovcov a Forgáčovcov. Palác prešiel mnohými úpravami, najväčšia z nich bola v roku 1940, keď bola vystavaná dvorana pre potreby banky.
Majitelia a užívatelia budovy.
Gróf Anton Forgáč sa po porážke uhorskej revolúcie dostal na čelo cisárskej civilnej správy v Košiciach. Neskôr palác ponúkol viceprezidentovi miestodržiteľského oddelenia v Košiciach Kristiánovi Kocovi. Od roku 1851 v paláci sídlil župan košického dištriktu. Od roku 1878 sídlilo v paláci tzv. "pánske kasíno", ktoré združovalo uhorskú župnú šľachtu. V čase prvej Česko-slovenskej republiky bolo palácu dobudované štvrté krídlo vo dvore, ktorý zaklenuli presklennou železobetónovou kupolou. Týmto krokov vznikla "dvorana", kde sa usporiadavali rôzne tanečné zábavy. V roku 1940 bol priestor dvora zastrešený a vytvorená bola dvorana pre Hornomaďarskú obchodnú banku. Po nej budovu prevzala "Obchodná banka". V 50. rokoch tu sídlil Zväz československo-sovietskeho priateľstva a v roku 1952 sa sem nasťahovala aj Štátna vedecká knižnica Košice, ktorá tu sídli dodnes.
Opis budovy.
Budova je jedenásťosovou dvojpodlažnou stavbou, postavenou v empírovom slohu. Uprostred fasády má mierne vystupujúci rizalit. Rizalit zvýrazňuje balkón s kovaným zábradlím, ktorý je vybudovný na šiestich dórskych stĺpoch. Steny priechodu v budove členia pilastre, medzi ktorými sú vyhĺbené viaceré niky. Z priechodu vedie na poschodie polkruhové schodište.
JOJ Plus

JOJ Plus (od 7. októbra 2011 do 5. októbra 2020 "Plus") je druhý televízny kanál JOJ. Vysielať začal 5. októbra 2008 o 19:55 hod, filmom "Vesničko má středisková". V DVB-T sa program nachádza v 2. multiplexe. V roku 2014 bola sledovanosť kanálu PLUS okolo 3 %.
JOJ Plus vysiela v primetime najmä akvizičné seriály a reality šou. Najpopulárnejšie zahraničné seriály na JOJ Plus sú ', ', "CSI: Las Vegas", "Biele goliere", "Dexter", "Faktor strachu", "Simpsonovci" a "Griffinovci". Okrem akvizícií, JOJ Plus vysiela reprízy slovenských filmov a seriálov, ako aj reprízy z JOJ. V januári 2013 začala ako Plus vysielať svoj prvý pôvodný seriál, "Deň a noc".
Program JOJ Plus je cielený na mladších divákov, prevažne mužského pohlavia.
Lucy Lawlessová

Lucy Lawlessová, pôvodným menom "Lucille Frances Ryanová" (* 29. marec 1968, Auckland, Nový Zéland) je novozélandská herečka a speváčka známa zo seriálu Xena.
Jej manžel je Rob Tapert (od roku 1998).
Jutro

Jutro je stará plošná miera predstavujúca 800 - 2600 štvorcových siah. Predstavovalo plochu, ktorú oráč stihne zorať za jeden deň (od rána do večera). Obdobné jednotky boli používané v mnohých krajinách.
Anna Lindhová

Ylva Anna Maria Lindh (* 19. jún 1957 – † 11. september 2003) bola švédska sociálnodemokratická politička. Od roku 1998 bola ministerkou zahraničných vecí. 
Dňa 10. septembra bola pri nakupovaní v centre Štokholmu napadnutá nožom. Na druhý deň zraneniam podľahla. Jej vraha sa podarilo objaviť 24. septembra a bol ním Mijailo Mijailović, ktorý sa priznal k úkladnej vražde. V súčasnosti si odpykáva doživotný trest v rodnom Srbsku.
Graetzov mostík

Graetzov mostík niekedy tiež usmerňovací alebo diódový mostík je elektrické zapojenie fungujúce ako usmerňovač toku elektrického prúdu. 
Zapojenie štyroch usmerňovacích diód vytvorí dvojbrán, na ktorého vstup je možné priviesť striedavé napätie. Na výstupnej dvojici vývodov sa objaví jednosmerné napätie meniacej sa veľkosti podobne, ako ukazuje ilustračný obrázok. Graetzov mostík zachováva frekvenciu, amplitúdu aj tvar výstupného napätia, zápornú polvlnu priebehu však preklápa nad časovú os. Na výstupe Graetzovho mostíka je teda absolútna hodnota vstupného napätia.
Oproti konvenčnému jednodiódovému usmerňovaču má Graetzov mostík výhodu v tom, že aj počas zápornej polvlny vstupného harmonického napätia je na výstupe kladné napätie, teda tento usmerňovač vykazuje vyššiu účinnosť. Ak sa navyše spojí Graetzov mostík s trojfázovým zdrojom napätia, vznikne 12-pulzný zdroj kolísavého jednosmerného napätia, u ktorého je však kolísanie napätia len v malom rozmedzí hodnôt a vyžaduje preto len malú snahu pre vyhladenie výstupného napätia.
Granulit

Granulit je premenená hornina ktorá vzniká pri vyšších teplotách a rôznych tlakoch počas regionálnej metamorfózy. Patrí do granulitovej fácie.
Horninu tohto typu definoval Johann Heinrich Gottlob Justi v roku 1757 a označil ju ako "namiester stein" (podľa Náměšťa nad Oslavou), neskôr ju označil ako "weisstein".
Pokiaľ je granulit usmernený a páskovaný, je označovaný ako leptit.
V niektorých iných jazykoch sa pod termínom granulit rozumejú niektoré druhy granitov prípadne akékoľvek horniny granulitovej fácie.
Vznik.
Môžu vznikať z leukokrátnych granitov, kyslých výlevných hornín, prípadne arkóz (tieto patria potom medzi parabridlice) vo veľkom rozmedzí tlakov, od nízkych po vysoké (do 12 kbar). Teplota ich vzniku sa pohybuje od 700 do 900 °C, niekedy i viac. K takýmto podmienkam dochádza najčastejšie počas extrémneho zhrubnutia kôry, v koreňových zónach orogénu (hĺbka 7 - 45 km), alebo pri extrémnom prehriatí kôry, napr. v dôsledku magmatizmu prenikajúcemu z oblasti vrchného plášťa alebo spodnej kôry. Granulity môžu vznikať aj z bázických hornín, tento typ je označovaný ako tmavé granulity.
Zloženie a vlastnosti.
Sú jemnozrnné, svetlej farby s dobre viditeľnými výrastlicami červených granátov. Medzi hlavné minerály patria draselné živce a kremeň. Výrazným znakom sú dobre vyvinuté kryštály granátov, ktoré sú dobre viditeľné i makroskopicky. Významný je tiež nízky obsah sľúd. Tie pri prechode do granulitovej fácie reagujú s amfibolmi a kremeňom za vzniku pyroxénov, živcov a vody. Sekundárnymi minerálmi sú pyroxény, spinel, aluminosilikáty ako kyanit a sillimanit. Tmavé granulity majú vyšší obsah tmavých minerálov ako pyroxénov a amfibolov.
Výskyt.
Známe sú zo Saska, okolie miest Roßwein a Penig, ale i zo Škótska či Indie. V Českom masíve sa nachádzajú napríklad v oblasti moldanubika na Šumave. Na Slovensku sú zriedkavé.
Použitie.
Granultity nemajú osobitné využitie, niekedy sú používané ako stavebný kameň.
Tunel Lučivná

Tunel Lučivná je dlhý hĺbený diaľničný tunel na diaľnici D1 medzi Važcom a Mengusovcami. Tunel bol slávnostne otvorený 11. decembra 2007. Zo stavebného hľadiska tunel neprekonáva žiadny vrch ani podobný útvar, tunelové rúry boli postavené ako bežná stavba a následne zvrchu a z oboch bokov zasypané zeminou.
Objekt slúži ako biokoridor pre migrujúcu faunu medzi Kozími chrbtami a samotnými Tatrami. Ide o najkratší diaľničný tunel na Slovensku a súčasne jediný diaľničný tunel v ktorom nie je znížená maximálna povolená rýchlosť. Dlhoročne išlo o jediný diaľničný biokoridor na Slovensku, v posledných rokoch podobné, i keď omnoho kratšie objekty pribudli aj ina iných úsekoch diaľnic, celkový počet biokoridorov je však stále extrémne nízky (v roku 2019 celkom 3).
Tunel Stražina

Tunel Stražina je jeden z mnohých tunelov na diaľnici A1 v Chorvátsku a je dlhý 584 m. 
Tunel sa nachádza na úseku diaľnice A1 Dugopolje - Šestanovac. Stražina má vybudované oba tubusy, každý z nich má dva jazdné pruhy. Severný portál tunela sa nachádza v nadmorskej výške 278,8 m n. m. a južný 282,5 m n. m. V tuneli je maximálna povolená rýchlosť obmedzená na 100 km/h.
Most Cetina

Most Cetina je jeden z mnohých mostov na diaľnici A1 v Chorvátsku a je dlhý 584 m. 
Most prekonáva 28 metrov hlboký kaňon rieky Cetina a pozostáva z dvoch častí, pričom každá z nich má dva jazdné pruhy a širokú krajnicu.
Michal Barnovský

PhDr. Michal Barnovský, DrSc. (* 14. február 1937, Jarabina – † 31. máj 2008) bol slovenský historik.
Život a vzdelanie.
V roku 1960 absolvoval Historicko-filozofickú fakultu v Kyjeve. Od roku 1962 pracovník Historického ústavu SAV. 
V roku 1968 získal vedeckú hodnosť CSc. a v roku 1989 DrSc. Manželka Mária Barnovská.
Dielo.
Najmä po roku 1989 patril medzi najplodnejších slovenských historikov. Venoval sa prevažne moderným dejinám Slovenska.
Je autorom väčšieho počtu článkov a štúdií. Napísal viacero samostatných monografií: 
Externé odkazy.
Akademický životopis
Zmiešaná štvorhra na US Open 2008

Zmiešaná štvorhra na US Open 2008 sa hrala ako súčasť US Open 2008 od 25. augusta do 7. septembra. Súťaže sa zúčastnilo 32 párov, z toho 8 nasadených. Zvíťazil pár Cara Blacková, Leander Paes, ktorý vo finále zdolal pár Liezel Huberová, Jamie Murray 6, .
Tržnica

Tržnica je budova, kde sa predávajú v stánkoch poľnohospodárske produkty a drobný tovar, alebo sa tu konajú trhy. Orientálna tržnica sa nazýva bazár alebo súk.
Drôtovec

Drôtovec je larva kováčika ("Agriotes"), chrobáka z čeľade "Elateridae".
Vzhľad.
Má štíhle, dlhé cylindrické, prípadne inak sploštené telo. Na hrudnej časti má larva tri páry nôh. A na poslednom brušnom segmente sú prítomné panohy. Ďalšie druhy môžu byť beznohé. U niektorých druhov je zadný koniec tela výrazne zašpicatený, ale u niektorých druhov, môže byť zadná časť rozoklaná a môžu z nej vyrastať ostré výbežky.
Životný cyklus.
Larvy sú schopné prežiť v pôde 2 – 3 roky, pričom sa živia koreňmi rastlín a často spôsobujú škody na poľnohospodárskych plodinách. Tvar tela larvy umožňuje ľahké prechádzanie pôdou, drôtovce v krátkej dobe zničia veľké množstvo rastlín, lebo veľmi rýchlo prechádzajú z rastliny na rastlinu. Niektoré druhy majú schopnosť bioluminiscencie.
Just Stand Up!

Just Stand Up! je pieseň, ktorú naspievala speváčka Mariah Carey, Beyoncé, Mary J. Blige, Rihanna, Fergie, Sheryl Crow, Melissa Etheridge, Natasha Bedingfieldová, Miley Cyrusová, Leona Lewis, Carrie Underwood, Keyshia Cole, LeAnn Rimes, Ashanti &amp; Ciara.
Hopmanov pohár 2008

Hopmanov pohár 2008 bol 20. ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny vrátane víťaza kvalifikácie ázijského regiónu. Prvé zápasy sa odohrali 29. decembra 2007 a finálové zápasy 4. januára 2008 na dvorcoch Burswood Entertainment Complex v austrálskom Perthe. Víťazom sa stalo družstvo USA, Serena Williamsová a Mardy Fish, ktoré vo finále porazilo družstvo Srbska, Jelena Jankovićová a Novak Đoković.
Vladimír Šmihula

Ing. Vladimír Šmihula (* 1943, Štrba) bol dlhoročný slovenský rozhlasový novinár.
Život.
Narodil sa síce zhodou okolností v Štrbe, no jeho rodičia pochádzali z dnes už zaniknutej obce Sokolče a z hornoliptovských Hýb. V Sokolčiach prežil aj svoju mladosť. Jeho strýkom bol evanjelický kňaz a dôstojník čs. armády na Západe Michal Vyšný. V roku 1966 ukončil Vysokú školu dopravnú v Žiline. 
Ženatý, dve deti (undergroundový hudobník Vladislav "Gašpar" Šmihula a právnik a politológ Daniel Šmihula).
Dielo.
V rokoch 1972-2003 bol pracovníkom Slovenského rozhlasu na pozícii moderátora, redaktora, spravodajcu i riadiaceho pracovníka. V rokoch 1977-82 zahraničný spravodajca Československého rozhlasu v Moskve. V osemdesiatych a deväťdesiatych rokoch zastával post šéfredaktora Vysielania pre hlavné mesto SR Bratislavu a neskôr Rádia Regina. Známym bol a aj vďaka moderovaniu napr. Rádiotrhu práce, ďalších diskusných relácií a taktiež tvorbou dramatických literárnych a náučných pásiem venovaných prevažne rodnému Liptovu a jeho dejinám. Venoval sa taktiež prekladateľstvu z ruského jazyka. Od roku 2004 do roku 2012 tlačový tajomník Slovenskej akadémie vied.